ประกาศจังหวัดยโสธรเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ (ฉบับที่ ๒)พ.ศ.๒๕๖๑ ตามที่จังหวัดยโสธร ได้ออกประกาศจังหวัดยโสธรเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ กันยายน ๒๕๖๐ เพื่อแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศและเพื่อความสงบเรียบร้อยของบ้านเมือง นั้นเนื่องจากประกาศจังหวัดยโสธรดังกล่าวยังไม่ครอบคลุมการจัดงานประเพณีบุญบั้งไฟและการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นสู่อากาศเพื่อบูชาสิ่งศักดิ์สิทธิ์หรือปู่ตาของหมู่บ้าน ซึ่งเป็นประเพณีดีงามของประชาชนชาวจังหวัดยโสธร สมควรกำหนดมาตรการป้องกันและแก้ไขปัญหาดังกล่าวเพิ่มเติมอาศัยอำนาจตามความในข้อ ๒ และข้อ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙จังหวัดยโสธรโดยความเห็นชอบของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังนี้๑. ให้เพิ่มความต่อไปนี้เป็น ๒.๖ ของข้อ ๒แห่งประกาศจังหวัดยโสธร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ กันยายน ๒๕๖๐๒.๖งานระดับหมู่บ้าน หมายความว่าหมู่บ้านใดที่เคยมีประวัติการจัดให้มีการจุดและปล่อยภายในงานประเพณีบุญบั้งไฟในช่วงเดือนหก(จันทรคติ) ในระยะเวลาย้อนหลัง ๕ ปี ซึ่งจะจัดงานต่อเนื่องทุกปีหรือไม่ก็ได้เพื่อบูชาสิ่งศักดิ์สิทธิ์ หรือปู่ตาของหมู่บ้าน๒. ให้เพิ่มความต่อไปนี้เป็น ๔.๑.๑ ใน ๔.๑ของข้อ ๔ แห่งประกาศจังหวัดยโสธร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อย หรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกัน ขึ้นไปสู่อากาศ ลงวันที่ ๒๙ กันยายน๒๕๖๐๔.๑.๑การยื่นขออนุญาตตามข้อ ๔.๖.๔ เฉพาะในปี พ.ศ. ๒๕๖๑ให้ขออนุญาตต่อนายอำเภอแห่งท้องที่ก่อนทำการจุดและปล่อยไม่น้อยกว่า ๗ วันสำหรับในปีถัดไปให้ยื่นขออนุญาตตามข้อ ๔.๑๓. ให้ยกเลิกความใน ๔.๖.๓ ของ ๔.๖ ในข้อ ๔แห่งประกาศจังหวัดยโสธร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกัน ขึ้นไปสู่อากาศลงวันที่ ๒๙ กันยายน ๒๕๖๐ และให้ใช้ความต่อไปนี้แทน๔.๖.๓งานระดับตำบล ภายในตำบลหนึ่งให้จัดได้ ๑ ครั้ง๔. ให้เพิ่มความต่อไปนี้เป็น ๔.๖.๔ ใน ๔.๖ของข้อ ๔ แห่งประกาศจังหวัดยโสธร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ กันยายน ๒๕๖๐๔.๖.๔งานระดับหมู่บ้าน จัดได้ ๑ ครั้ง๕. ให้ยกเลิกความใน ๕.๒ ของข้อ ๕แห่งประกาศจังหวัดยโสธร เรื่อง มาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ กันยายน ๒๕๖๐ และให้ใช้ความต่อไปนี้แทน๕.๒งานระดับจังหวัด ให้จุดและปล่อยได้เพียง ๑ วันต่อปี เว้นแต่หากเกิน ๑ วันต่อปี ต้องได้รับความเห็นชอบจากคณะกรมการจังหวัดสำหรับงานระดับอำเภอ งานระดับตำบล หรืองานระดับหมู่บ้าน ให้จุดและปล่อยได้เพียง ๑วันต่อปี๖. ให้เพิ่มความต่อไปนี้เป็น ๖.๔.๔ ใน ๖.๔ของข้อ ๖ แห่งประกาศจังหวัดยโสธร เรื่อง มาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ กันยายน ๒๕๖๐๖.๔.๔งานระดับหมู่บ้านตามข้อ ๒.๖ บั้งไฟขนาดเส้นผ่าศูนย์กลางวงในของท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟ มีขนาดไม่เกิน ๓ นิ้ว ให้จุดได้ไม่เกิน ๑๐ บั้ง๗. ให้ยกเลิกความในข้อ ๗แห่งประกาศจังหวัดยโสธร เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ กันยายน ๒๕๖๐ และให้ใช้ความต่อไปนี้แทน๗.สถานที่จุดและปล่อยหรือกระทำการอย่างใดเพื่อให้บั้งไฟตะไล หรือวัตถุอื่นใดที่คล้ายคลึงกันขึ้นไปสู่อากาศให้กระทำได้ในสถานที่ตามที่นายอำเภอแห่งท้องที่พิจารณาอนุญาตโดยต้องอยู่ในพื้นที่ตำบลหรือหมู่บ้านที่ได้รับอนุญาตห้ามจุดและปล่อยหรือกระทำการใดนอกพื้นที่ที่ได้รับอนุญาตดังกล่าว๘. ให้ยกเลิกความใน ๙.๕ ของข้อ ๙แห่งประกาศจังหวัดยโสธร เรื่อง มาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ ตะไล หรือวัตถุอื่นใดที่คล้ายคลึงกันขึ้นไปสู่อากาศ ลงวันที่ ๒๙ กันยายน ๒๕๖๐ และให้ใช้ความต่อไปนี้แทน๙.๕หากปรากฏการกระทำอันน่าเชื่อได้ว่า มีการลักลอบเล่นการพนันบั้งไฟนายอำเภอแห่งท้องที่จะพิจารณาไม่อนุญาตให้มีการจัดในพื้นที่ดังกล่าว ในปีถัดไป๙.[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒๑ มีนาคม พ.ศ. ๒๕๖๑นิกรสุกใสผู้ว่าราชการจังหวัดยโสธรปุณิกา/จัดทำ๓๑กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๗๙ ง/หน้า ๒๙/๔ เมษายน ๒๕๖๑